0018.xml
سابق پاکستانی فاسٹ باؤلر کبیر خان افغانستان کرکٹ ٹیم کوچنگ عہدے سے مستعفی
کابل ۔ 02 ستمبر (اے پی پی) سابق پاکستانی فاسٹ باؤلر کبیر خان افغانستان کرکٹ ٹیم کے کوچ کے عہدے سے استعفی دے دیا۔ کبیر علی نے اپنے بیان میں کہا کہ افغانستان ٹیم کی کوچنگ کی وجہ سے میری فیملی بری طرح متاثر ہو رہی ہے جس کی وجہ سے میں نے عہدہ چھوڑنے کا فیصلہ کیا ہے، میں رواں برس مارچ میں منعقدہ ٹی ٹونٹی ورلڈ کپ کے بعد عہدہ چھوڑنے کا خواہاں تھا لیکن افغانستان کرکٹ بورڈ کی درخواست پر میں نے تھوڑے عرصہ کیلئے حامی بھری تھی لیکن اب اسے جاری رکھنا مشکل ہے۔ انہوں نے کہا کہ میں نے ایک ماہ قبل اپنے فیصلے کے بارے افغانستان بورڈ کو آگاہ کر دیا تھا تاہم چند روز قبل انہوں نے میرے فیصلے کو تسلیم کیا ہے۔ افغانستان کرکٹ بورڈ نے 2011ء میں کبیر خان کو دوسری بار ٹیم کا کوچ بنایا تھا، اس سے قبل کبیر خان 2008ء سے 2010ء تک افغانستانی ٹیم کی کوچنگ کر چکے ہیں۔ واضح رہے کہ کبیر خان کی زیر کوچنگ افغانستانی ٹیم نے 2009ء میں پہلی بار ون ڈے کرکٹ کھیلنے کا درجہ حاصل کیا تھا، اس کے علاوہ افغانستان ٹیم نے پہلی بار ون ڈے ورلڈ کپ میں جگہ بنا کر نئی تاریخ رقم کی تھی
APP
02.09.14
0018p.xml
کبیر خان نے افغانستان کرکٹ ٹیم کے کوچ کاعہدہ چھوڑ دیا
کابل (وقت نیوز) پاکستان کے سابق ٹیسٹ کرکٹر کبیر خان نے افغانستان کرکٹ ٹیم کے کوچ کاعہدے سے استعفی دے دیا۔انہوں نے استعفی کی وجہ ذاتی مصروفیات بتائی ہیتاہم بتایا جاتا ہے ہے کہ ان کے افغان کرکٹحکام سے اختلافات پیدا ہو گئے تھے۔یہ دوسرا موقع ہے جب انہوں نے کوچ کا عہدہ چھوڑا ہے۔اس سے قبل انھوں نے اگست2010 میں استعفی دیا تھاجس کے بعد وہ متحدہ عرب امارات کی ٹیم کے کوچ رہیتاہم دسمبر 2011 میں انہوں نے دوبارہ افغانستان کی ٹیم کے کوچ کی ذمہ داری سنبھال لی تھی۔40 سالہ کبیر خان کی موجودگی میں افغانستان کی کرکٹ ٹیم نے تیزی سے ترقی کی منازل طے کیں۔یہ ٹیم آئی سی سی کے ڈویژن پانچ لیگ سے ہوتے ہوئے ون ڈے انٹرنیشنل کا استحقاق حاصل کرنے میں کامیاب ہوئی۔کبیر خان کی کوچنگ میں افغانستاننے آئی سی سی ورلڈ ٹی ٹوینٹی کوالیفائر میں کامیابی حاصل کر کے 2010 میں ورلڈ ٹی ٹوینٹی میں کھیلنے کا اعزاز حاصل کیا جس کے بعد افغانستان کی ٹیم بین الاقوامی کرکٹ کا حصہ بن گئی۔اس دوران اس نے 2012اور2014 کے ورلڈ ٹی ٹوینٹی میں بھی حصہ لیا ۔افغانستان کی ٹیم نے آئندہ سال آسٹریلیا اور نیوزی لینڈ میں ہونے والے عالمی کپ کے لئے بھی کوالیفائی کیا ہے۔یہ پہلا موقع ہو گا کہ افغانستان کی ٹیم عالمی کپ میں حصہ لے گی۔کبیر خان پاکستان کی جانب سے چار ٹیسٹ اور 10 ون ڈے انٹرنیشنل بھی کھیل چکے ہیں۔
daily_waqt
03.09.14